როი ორბისონი

**როი კელტონ ორბისონი** (; დ. 23 აპრილი, 1936 — გ. 6 დეკემბერი, 1988) — ამერიკელი მუსიკოსი, მომღერალი და სიმღერების ავტორი, რომელმაც პოპულარობას მიაღწია მისი განსაკუთრებული ხმის ტემბრისა და რთული მუსიკალური კომპოზიციების წყალობით.

## ბიოგრაფია
ბავშვობა როი ორბისონმა გაატარა ტეხასის შტატში, სადაც ჯერ კიდევ სკოლის პერიოდში შეუდგა როკაბილისა და ქანთრი-ენდ-ვესტერნის შესრულებას. მან პირველი კონტრაქტი ხმის ჩამწერ სტუდია Sun Records-სთან გააფორმა 1956 წელს, მემფისში. 1959 წელს როიმ დატოვა ლეიბლი და გადავიდა Monument Records-ში. 1960-იანი წლების შუა პერიოდში მუსიკალურ ჰიტ-აღლუმ Billboard Top Forty-ში შევიდა მუსიკოსის 22 სინგლი, მათ შორის „Only the Lonely“, Crying“, „In Dreams“ და „Oh, Pretty Woman“.

1960-1964 წლებში მან გამოსცა 8 კომპოზიცია, რომელიც მოხდა ამერიკულ ტოპ-ათეულში. ინგლისშიც მომღერლის შემოქმედება დადებითად მიიღეს და მისმა სამმა სინგლმა („Only The Lonely“, „It's Over“ და „Oh, Pretty Woman“) ბრიტანული ჩარტების რიგებში პირველი ადგილები დაიკავა.

1970-იან წლებში ორბისონის პოპულარობამ იკლო, თუმცა დაიწერა მუსიკოსის სინგლების რამდენიმე ქოვერ-ვერსია. ერთ-ერთი მათგანი შევიდა დევიდ ლინჩის ფილმის საუნდტრეკში. 1980-იან წლებში ორბისონი კვლავ დაუბრუნდა ფართო მუსიკალურ სცენას. 1987 წელს იგი შევიდა სუპერჯგუფის, Traveling Wilburys-ის შემადგენლობაში, სადაც ასევე შედიოდნენ ჯორჯ ჰარისონი, ბობ დილანი, ტომ პეტი და ჯეფ ლინი. ამავე წლებში მან გამოსცა ახალი სოლო ალბომი, რომელიც იქცა ერთ-ერთ კომერციულად წარმატებულად მისი კრიერის განმავლობაში. როი ორბისონი დაიღუპა თავისი დედის სახლში, გულის შეტევის შედეგად 1988 წლის 6 დეკემბერს, 52 წლის ასაკში.

მომღერლის მელოდიური ხმის კომბინაციისა და რთული მუსიკალური არანჟირების წყალობით მისი მუსიკა შეადარეს ოპერას; მან ასევე მიიღო ფსევდონიმი „როკის კარუზო“. ისეთმა მუსიკოსებმა, როგორებიც არიან ელვის პრესლი, ჯონ ლენონი და მიკ ჯაგერი, განიცადეს მისი გავლენა.

ორბისონი 1987 წელს შეყვანილი იქნა როკ-ენ-როლის დიდების დარბაზში, ასევე ნეშვილის სიმღერების ავტორთა დიდების დარბაზში. ჟურნალმა როლინგ სტოუნმა მუსიკოსს თავის სიაში „ყველა დროის უდიდესი შემსრულებელი“ 37-ე ადგილი მიუჩინა, ხოლო სიაში „ყველა დროის 100 უდიდესი მომღერალი“ — 13-ე ადგილი (2008 წელს). 2010 წლის 29 იანვარს, ჰოლივუდის დიდების ხეივანში გაიხსნა როი ორბისონის ვარსკვლავი.

## ჯილდოები
* **გრემი**
** საუკეთესო ქანთრი დუეტის/ჯგუფის შესრულებისთვის (1980), ემილუ ჰარისთან ერთად
** Best Spoken Word or Non-Musical Recording (1986), ჯონი ქეშთან, კარლ პერკინსთან, ჯერი ლი ლუისთან, სემ ფილიპსთან, რიკ ნელსონთან და ჩიპს მომენთან ერთად
** საუკეთესო ერთობლივი ვოკალური ქანთრისთვის (1988), კეთრინ ლანგთან ერთად
** საუკეთესო ვოკალური როკ დუეტის/ჯგუფის შესრულებისთვის (1989), Traveling Wilburys-ის შემადგენლობაში
** საუკეთესო ვოკალური შესრულებისთვის (1990)
** ჯილდო ცხოვრებისეული დამსახურებისთვის (1998)
* როკ-ენ-როლის დიდების დარბაზი (1987)
* ნეშვილის სიმღერების ავტორთა დიდების დარბაზი (1987)
* სიმღერების ავტორთა დიდების დარბაზი (1989)
* ვარსკვლავი ჰოლივუდის დიდების ხეივანში (2010)
* ამერიკის პოპ მუსიკის დიდების დარბაზი (2014)

## დისკოგრაფია
## ლიტერატურა
* Amburn, Ellis (1990). *Dark Star: The Roy Orbison Story*, Carol Publishing Group. ISBN 0-8184-0518-X
* Brown, Tony; Kutner, Jon; Warwick, Neil (2000). *Complete Book of the British Charts: Singles & Albums*, Omnibus. ISBN 0-7119-7670-8
* Clayson, Alan (1989). ''Only the Lonely: Roy Orbison's Life and Legacy'', St. Martin's Press. ISBN 0-312-03961-1
* Clayton, Lawrence and Sprecht, Joe, (eds.) (2003). *The Roots of Texas Music*, Texas A&M University Press. ISBN 1-58544-997-0
* Creswell, Toby (2006). *1001 Songs: The Greatest Songs of All Time and the Artists, Stories, and Secrets Behind Them*, Thunder's Mouth Press. ISBN 1-56025-915-9
* DeCurtis, Anthony; Henke, James (eds.) (1992). *The Rolling Stone Illustrated History of Rock & Roll*, Random House. ISBN 0-679-73728-6

## რესურსები ინტერნეტში
*ოფიციალური საიტი
* 
* 
*Roy Orbison: The Big O  life story by *Marie Claire Australia* magazine
*1975 Roy Orbison private phone interview with Ronnie Allen (researcher for Casey Kasem)
*Hugo Keesing Collection on Roy Orbison — Special Collections in Performing Arts, University of Maryland

## სქოლიო
კატეგორია:როი ორბისონი
კატეგორია:დაბადებული 1936
კატეგორია:გარდაცვლილი 1988
კატეგორია:ამერიკელი როკ-მომღერლები
კატეგორია:Grammy Lifetime Achievement Award-ის მფლობელები
კატეგორია:Asylum Records-ის შემსრულებლები
კატეგორია:გრემის ჯილდოს მფლობელები
კატეგორია:MGM Records-ის შემსრულებლები
კატეგორია:Monument Records-ის შემსრულებლები
კატეგორია:RCA Victor-ის შემსრულებლები
კატეგორია:როკ-ენ-როლის დიდების დარბაზში შესული შემსრულებლები
კატეგორია:Traveling Wilburys-ის წევრები
კატეგორია:ჰოლივუდის დიდების ხეივანი
კატეგორია:Virgin Records-ის შემსრულებლები
კატეგორია:Sun Records-ის შემსრულებლები
კატეგორია:XX საუკუნის ამერიკელი მომღერლები
კატეგორია:XX საუკუნის ბრიტანელი მუსიკოსები
კატეგორია:ამერიკელი გიტარისტები
კატეგორია:ამერიკელი ქანთრის მუსიკოსები
კატეგორია:სიმღერების ავტორთა დიდების დარბაზში შემავალი შემსრულებლები
კატეგორია:მსახიობები ანბანის მიხედვით
კატეგორია:ტეხასში დაბადებულები